title: Komission täytäntöönpanoasetus (EU) N:o 581/2014, annettu 28 päivänä toukokuuta 2014 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Jambon sec de Corse/Jambon sec de Corse — Prisuttu (SAN))

text:
               29.5.2014

               FI

               Euroopan unionin virallinen lehti

               L 160/23

         KOMISSION TÄYTÄNTÖÖNPANOASETUS (EU) N:o 581/2014,
   annettu 28 päivänä toukokuuta 2014,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Jambon sec de Corse/Jambon sec de Corse — Prisuttu (SAN))
   EUROOPAN UNIONIN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Ranskan hakemus nimityksen ”Jambon sec de Corse”/”Jambon sec de Corse — Prisuttu” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Jambon sec de Corse”/”Jambon sec de Corse — Prisuttu” olisi rekisteröitävä.

               (3)

               Ranskan viranomaiset ilmoittivat komissiolle 26 päivänä huhtikuuta 2012 vastaanotetun rekisteröintihakemuksen mukana olleessa kirjeessä, että yritykset L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies ja Etablissements Semidei ovat pitäneet myyntinimityksellä ”Jambon sec de Corse”/”Jambon sec de Corse — Prisuttu” varustettua tuotetta laillisesti kaupan jatkuvalla tavalla yli viiden vuoden ajan ja että tämä seikka on otettu esiin kansallisessa vastaväitemenettelyssä. Kyseisille yrityksille myönnettiin näin ollen sopeutumiskausi, joka alkaa päivästä, jona rekisteröintihakemus on toimitettu komissiolle, neuvoston asetuksen (EY) N:o 510/2006 (3), joka oli voimassa hakemuksen jättöhetkellä, 5 artiklan 6 kohdan mukaisesti.

               (4)

               Koska kyseiset yritykset täyttivät asetuksen (EY) N:o 510/2006 13 artiklan 3 kohdan toisessa alakohdassa säädetyt edellytykset, Ranskan viranomaiset pyysivät samassa rekisteröintihakemuksen mukana olleessa kirjeessä, että komissio vahvistaisi kyseisen artiklan nojalla siirtymäajan, jotta kyseiset yritykset voisivat käyttää myyntinimitystä laillisesti rekisteröinnin jälkeen.

               (5)

               Asetus (EY) N:o 510/2006 on sittemmin korvattu asetuksella (EU) N:o 1151/2012, joka tuli voimaan 3 päivänä tammikuuta 2013. Asetuksen (EY) N:o 510/2006 13 artiklan 3 kohdan toisessa alakohdassa vahvistetut edellytykset toistettiin asetuksen (EU) N:o 1151/2012 15 artiklan 1 kohdassa.

               (6)

               Koska yritykset L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies ja Etablissements Semidei täyttävät asetuksen (EU) N:o 1151/2012 15 artiklan 1 kohdassa säädetyt edellytykset, niille olisi myönnettävä viiden vuoden siirtymäaika, joiden aikana niiden sallitaan käyttää nimitystä ”Jambon sec de Corse”/”Jambon sec de Corse — Prisuttu”. Koska niille on jo myönnetty kansallinen mukautumisaika, kyseisen viiden vuoden ajanjakson olisi alettava päivänä, jona rekisteröintihakemus jätettiin komissiolle.

               (7)

               Tässä asetuksessa säädetyt toimenpiteet ovat maataloustuotteiden laatukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Jambon sec de Corse”/”Jambon sec de Corse — Prisuttu”.
   Ensimmäisessä kohdassa tarkoitettu nimitys liittyy komission asetuksen (EY) N:o 1898/2006 (4) liitteessä II mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.
   2 artikla
   Yritykset L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies ja Etablissements Semidei voivat käyttää rekisteröityä nimitystä ”Jambon sec de Corse”/”Jambon sec de Corse — Prisuttu” (SAN) väliaikaisesti 27 päivään huhtikuuta 2017.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä toukokuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 343, 14.12.2012, s. 1.

      (2)  EUVL C 80, 19.3.2013, s. 17.

      (3)  Neuvoston asetus (EY) N:o 510/2006, annettu 20 päivänä maaliskuuta 2006, maataloustuotteiden ja elintarvikkeiden maantieteellisten merkintöjen ja alkuperänimitysten suojasta (EUVL C 93, 19.3.2013, s. 12).

      (4)  Komission asetus (EY) N:o 1898/2006, annettu 14 päivänä joulukuuta 2006, maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 soveltamista koskevista yksityiskohtaisista säännöistä (EUVL L 369, 23.12.2006, s. 1).


title: Komission täytäntöönpanoasetus (EU) N:o 464/2014, annettu 6 päivänä toukokuuta 2014 , sovellettavaa vähimmäisetäisyyttä rannikolta ja veden vähimmäissyvyyttä koskevan poikkeuksen myöntämiseksi neuvoston asetuksesta (EY) N:o 1967/2006 kalastettaessa tuulenkalaa ( Gymnammodytes cicerelus ja G. semisquamatus ) sekä tokkoa ( Aphia minuta ja Crystalogobius linearis ) alukselta vedettävillä nuotilla tietyillä Espanjan aluevesillä (Katalonia)

text:
               7.5.2014

               FI

               Euroopan unionin virallinen lehti

               L 134/37

         KOMISSION TÄYTÄNTÖÖNPANOASETUS (EU) N:o 464/2014,
   annettu 6 päivänä toukokuuta 2014,
   sovellettavaa vähimmäisetäisyyttä rannikolta ja veden vähimmäissyvyyttä koskevan poikkeuksen myöntämiseksi neuvoston asetuksesta (EY) N:o 1967/2006 kalastettaessa tuulenkalaa (Gymnammodytes cicerelus ja G. semisquamatus) sekä tokkoa (Aphia minuta ja Crystalogobius linearis) alukselta vedettävillä nuotilla tietyillä Espanjan aluevesillä (Katalonia)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kalavarojen kestävää hyödyntämistä koskevista hoitotoimenpiteistä Välimerellä, asetuksen (ETY) N:o 2847/93 muuttamisesta ja asetuksen (EY) N:o 1626/94 kumoamisesta 21 päivänä joulukuuta 2006 annetun neuvoston asetuksen (EY) N:o 1967/2006 (1) ja erityisesti sen 13 artiklan 5 kohdan,
   sekä katsoo seuraavaa:

               (1)

               Asetuksen (EY) N:o 1967/2006 13 artiklan 1 kohdassa kielletään vedettävien pyydysten käyttö kolmen meripeninkulman päähän rannikosta ulottuvalla alueella tai 50 metrin syvyyskäyrän alueella, jos kyseinen syvyys saavutetaan jo lähempänä rannikkoa.

               (2)

               Komissio voi jäsenvaltion pyynnöstä myöntää poikkeuksen asetuksen (EY) N:o 1967/2006 13 artiklan 1 kohdassa säädetystä kiellosta edellyttäen, että tietyt 13 artiklan 5 ja 9 kohdassa säädetyt edellytykset täyttyvät.

               (3)

               Komissio vastaanotti 17 päivänä lokakuuta 2013 Espanjalta pyynnön poiketa mainitun asetuksen 13 artiklan 1 kohdasta kalastettaessa alukselta vedettävillä nuotilla tuulenkalaa (Gymnammodytes cicerelus ja G. semisquamatus) sekä tokkoa (Aphia minuta ja Crystalogobius linearis) sen aluevesillä Katalonian alueella.

               (4)

               Espanja toimitti ajantasaiset tieteelliset ja tekniset perustelut poikkeukselle.

               (5)

               Tieteellis-teknis-taloudellinen kalastuskomitea (STECF) arvioi Espanjan esittämän poikkeuspyynnön ja siihen liittyvän hoitosuunnitelman luonnoksen 4–8 päivänä marraskuuta 2013 pidetyssä täysistunnossaan.

               (6)

               Espanjan pyytämä poikkeus täyttää asetuksen (EY) N:o 1967/2006 13 artiklan 5 ja 9 kohdassa säädetyt edellytykset.

               (7)

               Ottaen huomioon sekä mannerjalustan kapeus että kohdelajien alueellisesta jakautumisesta johtuva pyyntialueen rajoitettu koko asiaan liittyy tiettyjä erityisiä maantieteellisiä rajoitteita.

               (8)

               Kalastuksella ei ole merkittävää vaikutusta meriympäristöön ja se on hyvin valikoivaa, koska nuottia vedetään vesimassassa eivätkä ne koske merenpohjaan; aineksen kerääminen merenpohjasta vahingoittaisi kohdelajeja ja tekisi kalastettavien lajien valikoimisen niiden hyvin pienen koon vuoksi käytännöllisesti katsoen mahdottomaksi.

               (9)

               Espanjan esittämä poikkeuspyyntö koskee vähäistä määrää aluksia eli ainoastaan 26:ta alusta.

               (10)

               Ottaen huomioon pyydysten rakenne, tekniset ominaisuudet ja käytössä oleva verkkotyyppi pyyntiä ei voida harjoittaa muilla pyydyksillä, koska ei ole olemassa muita sellaisia säänneltyjä pyydyksiä, joilla kohdelajeja voitaisiin pyytää.

               (11)

               Hoitosuunnitelmassa taataan, ettei pyyntiponnistus kasva tulevaisuudessa, sillä kalastusluvat myönnetään ainoastaan tietyille 26 alukselle, joiden kokonaispyyntiponnistus on 1 106,35 kilowattia ja joilla on jo Espanjan myöntämä kalastuslupa.

               (12)

               Pyyntö koskee aluksia, jotka on rekisteröity Katalonian itsehallintoalueen aluslaskennassa, joilla on kyseisen kalastuksen osalta kirjattuja saaliita yli viiden vuoden ajalta ja jotka noudattavat toiminnassaan hoitosuunnitelmaa, jonka Espanja hyväksyi 27 päivänä maaliskuuta 2014 (2) asetuksen (EY) N:o 1967/2006 19 artiklan 2 kohdan mukaisesti.

               (13)

               Nämä alukset sisältyvät luetteloon, joka on ilmoitettu komissiolle asetuksen (EY) N:o 1967/2006 13 artiklan 9 kohdan vaatimusten mukaisesti.

               (14)

               Kyseinen kalastustoiminta täyttää asetuksen (EY) N:o 1967/2006 4 artiklan vaatimukset, koska siihen liittyvässä hoitosuunnitelmassa nimenomaisesti kielletään kalastaminen suojeltavien luontotyyppien yläpuolella.

               (15)

               Asetuksen (EY) N:o 1967/2006 8 artiklan 1 kohdan h alakohdan vaatimuksia ei sovelleta, koska ne koskevat troolareita.

               (16)

               Asetuksen 9 artiklan 3 kohdassa tarkoitetun vähimmäissilmäkoon osalta komissio panee merkille, että ottaen huomioon kyseisen kalastustoiminnan erittäin valikoiva luonne ja hyvin vähäinen vaikutus meriympäristöön sekä se, ettei kalastusta harjoiteta suojeltavien luontotyyppien yläpuolella, Espanja salli asetuksen (EY) N:o 1967/2006 9 artiklan 7 kohdan mukaisesti hoitosuunnitelmassaan poikkeamisen kyseisistä säädöksistä.

               (17)

               Kyseinen kalastustoiminta täyttää neuvoston asetuksen (EY) N:o 1224/2009 (3) 14 artiklassa säädetyt kirjaamista koskevat vaatimukset.

               (18)

               Kyseinen kalastustoiminta ei vaikuta sellaisten alusten kalastukseen, jotka käyttävät muita välineitä kuin trooleja, nuottia tai vastaavia vedettäviä verkkoja.

               (19)

               Alukselta vedettävien nuottien toimintaa säännellään Espanjan hoitosuunnitelmassa, jotta voidaan varmistaa, että liitteessä III mainittujen lajien saaliit ovat hyvin vähäiset.

               (20)

               Alukselta vedettävillä nuotilla ei pyydetä pääjalkaisia.

               (21)

               Espanjan hoitosuunnitelma sisältää kalastustoiminnan valvontatoimia, joista säädetään asetuksen (EY) N:o 1967/2006 13 artiklan 9 kohdan kolmannessa alakohdassa.

               (22)

               Pyydetty poikkeus olisi sen vuoksi myönnettävä.

               (23)

               Espanjan olisi raportoitava komissiolle hyvissä ajoin ja Espanjan hoitosuunnitelmaan sisältyvän valvontasuunnitelman mukaisesti.

               (24)

               Poikkeuksen kestoa olisi rajoitettava, jotta voidaan toteuttaa asianmukaiset korjaavat hoitotoimenpiteet, jos komissiolle toimitettavasta raportista käy ilmi, että hyödynnettävän kannan suojelun taso on heikko.

               (25)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poikkeus
   Asetuksen (EY) N:o 1967/2006 13 artiklan 1 kohtaa ei sovelleta Katalonian alueen rannikon edustalla sijaitsevilla Espanjan aluevesillä tuulenkalan (Gymnammodytes cicerelus ja G. semisquamatus) sekä tokon (Aphia minuta ja Crystalogobius linearis) kalastukseen aluksesta vedettävillä nuotilla sellaisten alusten osalta,

               a)

               jotka on rekisteröity Katalonian itsehallintoalueen aluslaskennassa;

               b)

               joilla on kyseisen kalastuksen osalta kirjattuja saaliita yli viiden vuoden ajalta; ja

               c)

               joilla on kalastuslupa ja jotka noudattavat toiminnassaan hoitosuunnitelmaa, jonka Espanja on hyväksynyt asetuksen (EY) N:o 1967/2006 19 artiklan 2 kohdan mukaisesti.

         2 artikla
   Valvontasuunnitelma ja raportointi
   Espanjan on toimitettava komissiolle kolmen vuoden kuluessa tämän asetuksen voimaantulosta 1 artiklan c alakohdassa tarkoitetussa hoitosuunnitelmassa vahvistetun valvontasuunnitelman mukaisesti laadittu kertomus.
   3 artikla
   Voimaantulo ja soveltamisaika
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 8 päivään toukokuuta 2017 saakka.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä toukokuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 409, 30.12.2006, s. 11.

      (2)  Diari Oficiale la Generalitat de Catalunya No 6591, 27.3.2014, s. 1.

      (3)  Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).